S tuɣalin ɣer tarrayin i ad d-fkan yiselmaden deg uktazal d useɣtu n ufares s tira ad dnaf belli tuget deg-sen ur ṭafaren ara tarrayt i d-nebder yakan imi ayagi yekka-d deg lexṣaṣ n tamert acku iselmaden ur ten-ikeffu ara lweqt axeddim s yegrawen yewɛer acku ismilen ččuren inelmaden tt-myettkalen gar-asen llan daɣen yiselmaden i yettaken tafelwit n uktazal ɣer tagara n useɣtu ihi d aya i yeǧǧan anelmad ur as-yettak ara azal-is, s tarrayt-agi anelmad ur yessiki-d ara maḍi tafelwit n uktazal d ufares-is acku agemmuḍ yewwit ama s tamawt neɣ s tezmilt. Llan daɣen yiselmaden ur nessemras ara ad tafelwit n uktazal. Imi neḥder tamsirt n ufares s tira nufa belli llan wid i d-yennan semrasen tarrayt-nni umi qqaren (3jet) maca d lekdeb ur ssawaḍen ara imi ula deg irmad-nniḍen seɛɛun agellel. Akken daɣen nufa iselmaden tuget deg-sen ttaken asenfali s tira amenzu i yinelmaden s axxam ɣas akken llan wid i tixeddmen deg usmil maca drus, ayagi dayen ur neddi ara d yiswi n unekmar s tzemmar, imi anelmad yezmer ad d-yawi timusniwin deg berra akagi aselmad ur yettakez ara aswir n yinelmaden-is. Anelmad daɣen ur yettissin ara iman-is d tzemmar i yesɛa.